בית הינשוף

בית הינשוף (באנגלית: The Owl House) היא סדרת הנפשה אמריקאית, מסוגת פנטזיה וקומדיה, שנוצרה על ידי דנה טרס והופקה על ידי Disney Television Animation. הסדרה שודרה לראשונה בארצות הברית בערוץ דיסני ב-10 בינואר 2020. בישראל הסדרה שודרה לראשונה בדיבוב עברי בערוץ דיסני ב-1 ביולי 2020. בנובמבר 2019 הסדרה חודשה לעונה שנייה, אשר שודרה לראשונה במקור ב-12 ביוני 2021 ובישראל ב-5 בספטמבר באותה שנה. במאי 2021 הסדרה חודשה לעונה שלישית ואחרונה שבנויה משלושה פרקי ספיישל. העונה השלישית החלה את שידוריה במקור ב-15 באוקטובר 2022 ובישראל ב-5 באפריל 2023. פרק הסיום של הסדרה שודר בארצות הברית ב-8 באפריל 2023 ובישראל ב-30 ביוני של אותה שנה. עשרה פרקים קצרים בשם Look Hooo's Talking בפורמט אפטר-שואו שודרו לאחר פרקים בטלוויזיה ועלו לערוץ היוטיוב הרשמי של ערוץ דיסני יממה לאחר שידור הפרק בטלוויזיה. בפרקים מככבים שני ינשופים – הורוס הרשו אותו מדבב אלכס הירש, ואוליביה קים אותה מדבבת שרה-ניקול רובלס. שני הינשופים מופיעים בשידור חי כביכול ומדברים על האירועים האחרונים ובוחרים כמה מהפרטים שעשויים להשפיע בהמשך התוכנית. בסוף כל פרק, הקרדיטים רצים במהירות. כאשר משהים את הקרדיטים מתגלים שמות הצוות שהם משחקי מילים על שמות הצוות האמיתי של התוכנית. לדוגמה: דנייטינגייל טרס (Danightingale Terrace) היא היוצרת דנה טרס (Dana Terrace). הפורמט בוטל בפרק "תבונה וחוסר רגישות" (Sense and Insensitivity). בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. לוז נוסדה – בת אדם בת 14. הדמות הראשית בסדרה. מגיעה לאיים הרותחים בטעות והופכת לשוליה של אידה. לוז היא ביסקסואלית. לוז מעריצה סיפורי פנטזיות ואגדות קסומות וחולמת להפוך למכשפה. לוז מאוד אנרגטית וצמאה ללמוד הרבה מאוד דברים. מכיוון שהיא בת אדם אין לה יכולות קסם טבעיות ולכן היא צריכה לצייר ציורים (גליפים) על מנת להטיל כישופים. מעריצה של סדרת הספרים "המכשפה הטובה אזורה", הספר היה הדבר האחרון שקיבלה מאביה לפני שמת, ואף הקימה מועדון קריאה של הספרים יחד עם אמיטי בלייט, בת זוגה. לומדת במסלול רב תחומי "בבית הספר הקסייד לכישוף ולרוחות". אידלין "אידה" קלוטורן – המכשפה החזקה ביותר באיים הרותחים לשעבר המכונה "גברת הינשוף" המורה של לוז ופושעת מבוקשת, בעיקר בשל כך שלא הצטרפה לאף איגוד. קוללה בצעירותה (על ידי לילית אחותה) להפוך למפלצת בעלת צורה דומה לינשוף, אם היא לא תשתה את השיקוי היומי שלה, שככל שעובר הזמן משפיע פחות ופחות. בעונה ה-2 הצליחה להתגבר על הקללה ול"התאחד" איתה. אך בתחילת העונה ה-3, הקללה שלה (שוב) מסיסה אותה. היא ביסקסואלית. בת זוגם של ריין ויספרס. למדה בצעירותה במסלול השיקויים "בבית הספר הקסייד לכישוף ולרוחות". קינג קלוטורן – טיטאן צעיר. השותף לדירה של אידה. האמין (בעונה ה-1) שהוא היה בעבר "מלך השדים" עד שנגנב ממנו הכתר שלו. שופי (באנגלית: הוטי) – שד הבית של בית הינשוף. נוטה להוציא את ראשו מן הדלת ולהצמיח צוואר ארוך. ידידותי מאוד, מפטפט ומציק. בזכותו אמיטי ולוז הפכו לזוג, קינג גילה את המשמעות שלו ואת הכוח שלו, ואידה התגברה על הקללה שלה וגילתה שהקללה שלה היא גם דבר חיובי. וילו פארק – בת 14, תלמידה בבית הספר לכישוף הקסייד. חברה של גאס, לוז, אמיטי, האנטר ווי. מוכשרת מאוד בכישוף צמחים. בהתחלה למדה במסלול גושים חיים בבית הספר לכישוף "הקסייד" יחד עם אמיטי, אך לאחר שהמנהל באמפ רואה את הפוטנציאל שלה בכישוף צמחים, הוא מעביר אותה למסלול הצמחים בבית הספר. גאס (אוגוסטוס) פורטר – בן 12, תלמיד בבית הספר לכישוף האקסייד, חבר של וילו, לוז, האנטר, אמיטי ווי. נמצא במסלול האשליות בבית הספר "הקסייד". קפץ כיתה פעמיים, בגלל זה הוא קטן מכולם בשנתיים ולפעמים מזלזלים בו. בעל כוח ליצור אשליות של זיכרונותיו. אמיטי בלייט – בת 14, תלמידה שלומדת בבית הספר לכישוף האקסייד במסלול הגושים החיים. תלמידה מצטיינת. מתחילה בתור האויבת של לוז, הן נהפכות לחברות והיא מתאהבת בה בסתר מחשש שלוז לא מרגישה כמוה. החל מהפרק השמיני בעונה השנייה, היא ולוז מנהלות מערכת יחסים. עובדת בספרייה כאחראית על שעת הסיפור לילדים הקטנים ומעריצה של סדרת הספרים "המכשפה הטובה אזורה". אמיטי היא לסבית. האנטר / "השומר המוזהב" (החל מעונה 2) – מכשף בן 16 שלפני העונה ה-3 הוא היה מכשף חסר כוחות שנעזר במטה מלאכותי. בהתחלה הוצג בכינוי "השומר המוזהב", היה עוזרו ואחיינו של הקיסר בלוס, אך עם זאת הוא דמות מורכבת. שנוא במיוחד על ידי עוזרתו השנייה של בלוס, קיקימורה. חיית הכוח שלו הוא פלאפג'ק (שהיה גם חיית הכוח של קיילב). לאחר שפלאפג'ק מציל את האנטר ממוות (וכך נרצח על ידי בלוס) האנטר מקבל את הכוחות של פלאפג'ק, ועיניו משנות את צבען מורוד כהה לחום - צהבהב (צבע העיניים של פלאפג'ק). בעתיד הוא מכין חיות כוח חדשות לאנשים אחרים עם דל, גוודולין והבאט קווין ואפילו מכין לעצמו את וואפלס בכדי לפצות על אובדנו של פלאפג'ק. לאחר מהורות העונה השלישית הוא לומד במסלול רב תחומי "בבית הספר הקסייד לכישוף ולרוחות". לילית קלוטורן – אחותה של אידה. הייתה באיגוד הקיסר במשימה לתפוס את אידה על פשעיה. בסוף העונה הראשונה הצילה את אחותה אידה. לילית פיתחה חבורת חזקה עם שד הבית שופי. לפי יוצרת הסדרה היא אסקסואלית. למדה בצעירותה במסלול השיקויים "בבית הספר הקסייד לכישוף ולרוחות". אמירה בלייט – הבת של אלאדור ואודליה, אחותה הגדולה של אמיטי ואחותו התאומה של אדריק. אהבה להציק לאמיטי ואף התבריינה אליה, אך הפסיקה לאחר הפרק "אבודים בשפה". לומדת במסלולים אשליה ורפואה בבית הספר לכישוף "הקסייד". אדריק "אד" בלייט – הבן של אלאדור ואודליה, אחיה הגדול של אמיטי ואחיה התאום של אמירה. אהב להציק לאמיטי ואף התבריין אליה, אך הפסיק לאחר הפרק "אבודים בשפה". לומד במסלולים אשליה, בועת חיה ושיקויים בבית הספר לכישוף "הקסייד". באשה – הייתה בריונית שאהבה לאמלל את החלשים ממנה, בין היתר את לוז, וילו וגאס, מכיוון שהיא קינאה בחברות שלהם. הקפטן של קבוצת הגרודג'בי של הקסייד. לומדת במסלול השיקויים בבית הספר לכישוף "הקסייד". וייני - לומדת במסלולים בועת חיה ורפואה בבית הספר לכישוף "הקסייד". ביחד עם ג'רבו ובארקס היא הייתה אחת מהבעייתים עד שהמנהל באמפ הרשה לכל אחד מהם ללמוד בשני מסלולים. המרפאה הכי טובה ב"הקסייד" ונמצאת בקבוצת הדרבי תעופה של בית הספר. יש לה גריפין מחמד בשם פאדלס. חולמת להקים מרפאה לחיות קסומות. החברה הכי טובה של סקארה. סקארה - לומדת במסלול המשוררים בבית הספר לכישוף "הקסייד". שחקנית גרודג'בי לשעבר, משחקת בקבוצת דרבי התעופה של בית הספר. מכונה על ידי וילו "אשפית אסטרטגית". החברה הכי טובה של וייני. ג'רבו (Jerbo) - לומד במסלולים צמחים וגושים חיים בבית הספר לכישוף "הקסייד". ביחד עם וייני ובארקס הוא היה אחד מהבעייתים עד שהמנהל באמפ הרשה לכל אחד מהם ללמוד בשני מסלולים. החבר הכי טוב של בארקס. בארקס (Barcus) - כלב המרכיב משקפיים. רק ג'רבו מבין מה הוא אומר. לומד במסלולים שיקויים ונבואה בבית הספר לכישוף "הקסייד". ביחד עם וייני וג'רבו הוא הייה אחד מהבעייתים עד שהמנהל באמפ הרשה לכל אחד מהם ללמוד בשני מסלולים. החבר הכי טוב של ג'רבו. המנהל באמפ – מנהל בית הספר לכישוף האקסייד, קמעו הוא שד סגול שעוטה על הפנים על מנת שיעזור לו לראות עקב צלקת בעיניים. שייך לאיגוד הגושים החיים. נחמד לתלמידיו ושואף שיצליחו בלימודי הכישוף שלהם. בעברו היה סגן מנהל בית הספר עד שראשת איגוד הצמחים פיטרה את המנהל הקודם. ריין ויספרס (החל מעונה 2) – האקסים של אידה, פועלים בסתר נגד בלוס אף על פי שעובדים לצידו. משתמשים על עצמם בלשון פנייה של they/them. השתתפו במרד סודי נגד בלוס עם דריוס ואברוולף. בסוף הסדרה חוזרים למערכת יחסים עם אידה. בוגרי מסלול המשוררים בבית הספר לכישוף "הקסייד". עבר לשם לאחר שאיבד את המלגה שלו בתיכון אמפידר. אלאדור בלייט (החל מעונה 2) – אביה של אמירה, אדריק ואמיטי. תמיד עייף בשל עבודתו הקשה בבניית גושים חיים. היה אחראי על בניית הגושים החיים לבלוס, אך כאשר מבין מה הוא עולל, הוא בגד בבלוס, התגרש מאודליה ועזר לביתו ושאר החבורה. בוגר מסלול הגושים החיים בבית הספר לכישוף "הקסייד". למד באותה כיתה עם דריוס. דריוס (החל מעונה 2) – מנהיג איגוד הגושים החיים, דרמטי ואגואיסט. כאשר הוא מתעצבן הוא הופך את עצמו לגוש חי וזה מחזק את כוחותיו. אף על פי חילוקי הדעות ביניהם, לדאריוס אכפת מאוד מהאנטר. היה חברו הטוב ביותר של השומר המוזהב לפני האנטר. בוגר מסלול הגושים החיים בבית הספר לכישוף "הקסייד". למד באותה כיתה עם אלאדור. באט קווין – קמע ענק הדומה לעטלף עם ראש ענק. אמא לשלושה תינוקות עטלפים הנראים כמוה. מגינה על כל הקמעות שנזנחו על ידי הבעלים שלהם. השדה העשירה ביותר באיים הרותחים. הייתה הקמע של הטיטאן. קאמילה נוסדה – אמה של לוז. אם חד הורית שרוצה את הטוב ביותר לבת שלה. חמש (5)/וי (Vee/V) נוסדה (החל מעונה 2 פרק 10) – בסיליסקית מעבדה שנתקעה בעולם בני האדם, אשר גרה עם אמא של לוז בצורתה של לוז. בפרק 10 בעונה 2 וי אומצה על ידי קאמילה. הקיסר בלוס / פיליפ ויטביין – הנבל הראשי בסדרה. הוא בעצמו בן אדם שנלכד באיים הרותחים והפך לקיסר האיים הרותחים וצייד מכשפות פראיות. אחיו הקטן של קיילב. ראש איגוד הקיסר ודודו של האנטר. הרג את קיילב. ניזון מנשמות חיות כוח. קיקימורה – יד ימינו של בלוס. מתוארת כתחמנית ומאוד מרושעת. בסוף העונה הראשונה לכדה את אידה אך לוז הצילה אותה. בפרק 11 בעונה 2 שיתפה פעולה עם לוז ואמיטי להרוס את מצעד האיגודים, אך בגדה בהן לאחר שגילתה שקיבלה קידום. בסוף עונה 2 בלוס בגד בה ולכן עזרה לקינג למצוא את האספן. הפכה להיות יד ימינה של באצ'ה בעונה 3. טיבלס טיבלי (גרים האמר השלישי) – בעל דוכן של דברים מוזרים. החבורה הרסה לו את הדוכן ומאז הוא רוצה לנקום. טרה סנאפדרגון (החל מעונה 2) – מנהיגת איגוד הצמחים. ידועה כרגועה אך מניפולטיבית. הופיעה לראשונה בפרק 6 יחד עם שאר ראשי האיגודים. בפרק 11 בעונה 2 איימה על קיקימורה. התגלה שהתה שנתנה לריין לא באמת שטף להם את המוח. אדריאן גריי (החל מעונה 2) – מנהיג איגוד האשליות. גאוותן ומתנשא. מתנהג כמו במאי קולנוע. אודליה בלייט (החל מעונה 2) – אשתו של אלאדור ואמא של אמירה, אדריק ואמיטי, בוגרת מסלול הנבואה בבית הספר לכישוף "הקסייד". ניסתה להרוג את לוז בפרק 2 עונה 2. עובדת עם בלוס. התגרשה מאלאדור. בעונה השלישית משמשת כ"מאמא דליה" לאספן. ביל (החל מעונה 2) – מכשף מרושע אשר נמצא בצד השני של העולם של האיים הרותחים. הוא וחבריו ציידי טיטאנים אשר מחופשים לטיטאנים ומתחברים איתם ואז הורגים אותם. האספן הוא האליל שלו. כשגילה שקינג הוא טיטאן הוא ניסה להרוג אותו ואז החבורה חזרה לאיים הרותחים. איגוד הקיסר: האיגוד הראשי עליו אחראי לא אחר מאשר - הקיסר בלוס. לחברי איגוד זה מותר להשתמש בכל סוג כישוף, מה שהופך אותו לאיגוד הכי חזק מבין כל האיגודים. אך בתמורה הם רק חייבים להיות נאמנים בצורה מוחלטת לקיסר בלוס, לגור במעונות איגוד הקיסר ולעזוב את החברים והמשפחה לנצח. בנוסף לחברי האיגוד יש יום חופש יום אחד בחמישים יום. איגוד הגושים החיים: איגוד הגושים החיים מאחד את כל המכשפים של מסלול הגושים החיים לאיגוד אחד. ראש איגוד זה הוא דאריוס. נחשב לאיגוד השני הכי חזק. לכן הוא גם האיגוד השני הכי גדול (אחרי איגוד הקיסר כמובן). בנוסף מסלול הגושים החיים בבתי הספר הוא האיגוד הכי פופולרי. צבע האיגוד/המסלול הזה הוא: ורוד. איגוד האשליות: איגוד האשליות החיים מאחד את כל המכשפים של מסלול האשליות לאיגוד אחד. ראש איגוד זה הוא אדריאן גריי. חלק מלימודי מסלול האשליות הם כיתת צילום, תיאטרון וכמובן - אשליה. כישוף האשליות נחשב לסוג כישוף השני הכי חלש מכיוון שחברי איגוד/מסלול זה אינם מכשפים משהו פיזי, אלא משתמשים בדמיון שלהם כדי ליצור תעתוע מוחשי. את חברי איגוד/מסלול זה מכנים "אומני חושים". למרות כל זאת מסלול האשליות בבתי הספר הוא מסלול די פופולרי. צבע האיגוד/המסלול הזה הוא: כחול בהיר/תכלת. איגוד הצמחים: איגוד הצמחים מאחד את כל המכשפים של מסלול הצמחים לאיגוד אחד. ראש איגוד זה היא טארה סנאפדראגון. רוב חברי איגוד זה הם מה שנקרא "מחבקי עצים" ואוהבי טבע. צבע האיגוד/המסלול הזה הוא: ירוק. איגוד השיקויים: איגוד השיקויים מאחד את כל המכשפים של מסלול השיקויים לאיגוד אחד. שמו של ראש איגוד זה לא ידוע. למרות זאת הראו אותו מספר פעמים לאורך הסדרה. צבע האיגוד/המסלול הזה הוא: צהוב. איגוד הנבואה: איגוד הנבואה מאחד את כל המכשפים של מסלול המנבאים לאיגוד אחד. שמו של ראש איגוד זה לא ידוע. למרות זאת הראו אותו מספר פעמים לאורך הסדרה. צבע האיגוד/המסלול הזה הוא: סגול קהה. איגוד הבנאיים: איגוד הבנאיים מאחד את כל המכשפים של מסלול הבנייה לאיגוד אחד. שמו של ראש איגוד זה לא ידוע. למרות זאת הראו אותו מספר פעמים לאורך הסדרה. באיגוד זה משתמשים במדבקות הנושאות את סמל האיגוד כדי לחזק את כוחם הפיזי בנוסף לכישוף. צבע האיגוד/המסלול הזה הוא: חום. איגוד המשוררים: איגוד המשוררים מאחד את כל המכשפים של מסלול המשוררים לאיגוד אחד. כישוף משוררים כולל בתוכו שירה, ניגון, שריקה וכל דרך אחרת ליצור בה מנגינה או רעש אחר. ראש איגוד זה הוא ריין ויספרס. כישוף משוררים נחשב לסוג כישוף הכי חלש מכיוון שיש ולכן מסלול זה הוא המסלול הכי פחות פופולרי מכח המסלולים. לכן גם האיגוד של מסלול זה הוא האיגוד הראשי הכי פחות פופולרי. צבע האיגוד/המסלול הזה הוא: אדום. איגוד הרפואה: איגוד הרפואה מאחד את כל המכשפים של מסלול הרפואה לאיגוד אחד. בנוסף ישנו מסלול חופף שנראה מסלול הרופאים. שמו של ראש איגוד זה לא ידוע. למרות זאת הראו אותו מספר פעמים לאורך הסדרה. צבע האיגוד/המסלול הזה הוא: כחול קהה. איגוד בועת החיה: איגוד בועת החיה מאחד את כל המכשפים של מסלול בועת החיה לאיגוד אחד. ראש איגוד זה הוא אברוולף. למרות זאת הראו אותו מספר פעמים לאורך הסדרה. צבע האיגוד/המסלול הזה הוא: סגול קהה. - בנוסף ל-10 האיגודים הראשיים ישנם עוד מאות איגודים, כגון: איגוד הפרחים, איגוד הציירים, איגוד כלבים גדולים, איגוד חתולים קטנים, איגוד חתלתולים קטנים, איגוד האופים, איגוד האיתונאים, ועוד. 10 פרקים 10 בינואר 2020 – 20 במרץ 2020 בית הינשוף זכה לשבחים על התיאור של מערכת יחסים להטב"קית בין הדמויות של לוז נוסדה ואמיטי בלייט. במהלך עונתה השנייה, הסדרה זכתה לשבחים גם על הכללת דמות א-בינארית וככל הנראה טרנסג'נדרית, בדמות של ריין ויספרס. טרס משתמשת באופן פעיל בטוויטר כדי לאשר זהויות להטב"ק של דמויות. על אף שדיסני התנגדה בתחילה להצגת מערכת יחסים להטב"קית בתוכנית, טרס השיגה בסופו של דבר את אישורה של החברה, וזקפה את האור הירוק שקיבלה לעקשנותה בנושא. טרס סיפרה למגזין ואניטי פייר במרץ 2021 שהיא הייתה פתוחה לגבי המחשבה שלוז תהיה דו מינית (ביסקסואלי) ולכלול דמויות להט"ב עוד במהלך פיתוח התוכנית. מאוחר יותר נאמר לה שהיא לא יכולה "לקיים שום סוג של עלילה הומוסקסואלית בין הדמויות הראשיות". טרס אמרה בתגובה, "נתתי לעצמי להתעצבן, להתפוצץ לחלוטין ולצאת בסערה מהחדר. החיים קצרים ואין לי זמן לפחדנות, הייתי מוכנה לעבור לשטחי מרעה ירוקים יותר אם צריך". שבוע או שבועיים לאחר מכן, היא קיבלה אישור והיא מתארת את האולפן כתומך מאז. כלי תקשורת כמו CNN ו-Deadline הביעו תמיכה בתיאורים אלה, בעוד שארגונים שמרניים כמו מיליון אימהות (One Million Moms) ‏(1MM) והתאחדות המשפחות האמריקאית (American Family Association) ‏(AFA) התנגדו לרעיון, וגינו את ערוץ דיסני על הכללת זהויות להטב"ק בסדרה. באתר Rotten Tomatoes עונה 1 קיבלה 100% עגבניות טריות, גם עונה 2 קיבלה 100% עגבניות טריות. אתר האינטרנט הרשמי של בית הינשוף (באנגלית) "בית הינשוף", במסד הנתונים הקולנועיים IMDb (באנגלית) "בית הינשוף", באתר Rotten Tomatoes (באנגלית) "בית הינשוף", באתר דיסני+ סדרות (באנגלית) "בית הינשוף", במסד הנתונים הקולנועיים KinoPoisk (ברוסית) בית הינשוף, במיזם "אישים" לתיעוד היצירה הישראלית 'Ted Lasso,' 'Crip Camp,' 'I May Destroy You' Among 2021 Peabody Award Nominees, ‏2021-05-04 (באנגלית אמריקאית) הכרזה על עליית הסדרה, בעמוד האינסטגרם של ערוץ דיסני ישראל Hit Disney Channel Show Ending After Season 3, popculture (באנגלית) דניס פטסקי, ‘The Owl House' Renewed For Season 3 By Disney Channel Ahead Of Season 2 Premiere, באתר Deadline Hollywood‏, 17 במאי 2021 Look Hooos Talking, Charlie Co (באנגלית אמריקאית) Look Hooo's Talking, Soundeffects Wiki (באנגלית אמריקאית) Cissy Jones(Cissy Jones), Instagram, www.instagram.com, ‏2023-04-28 gaby, CLIP OF DANA SAYING HUNTER IS BI AND WILLOW IS PAN, twitter Jade King, Lilith Clawthorne’s Potential Asexuality Is Perfect For Her Character, TheGamer, ‏2022-03-18 (באנגלית) ניתן ללמוד את כל אחד מ-9 האיגודים הראשיים בכל בית ספר לכישוף באיים הרותחים. האיגוד הראשי היחיד שלא ניתן ללמוד בשום בית ספר לכישוף הוא איגוד הקיסר מכיוון שאיגוד הקיסר הוא האיגוד היחיד שאפשר להשתמש בו בכל סוג של כישוף. נוסף על כך, איגוד הצמחים הוא האיגוד היחיד מכל 10 האיגודים הראשיים שבראשו עומדת אישה. אברוולף הוא ראש האיגוד היחיד שהוא לא אדם. אלא חצי אדם, חצי חיית פרא. Disney Channel, בית הינשוף - טריילר לעונה חדשה Disney Channel, טריילר להמשך עונה 2 Disney Channel, תמונת פרקים חדשים להמשך עונה 2 Disney Israel, טריילר לסוף העונה השנייה של בית הינשוף, באתר Instagram, ‏28.7.22 Disney Israel, בית הינשוף טריילר לפרק ספיישל ראשון, באתר Instagram, ‏28.3.23 Disney Israel, בית הינשוף טריילר לפרק ספיישל שני, באתר Instagram, ‏17.5.23 Disney Israel, בית הינשוף טריילר לפרק ספיישל שלישי, באתר Instegram, ‏22.6.23 Condé Nast, Mourning the Loss of The Owl House, TV's Best Queer Kids Show, Vanity Fair, ‏2023-04-06 (באנגלית אמריקאית) Aaron Picklesimer, ‘The Owl House' is a lesson in acceptance, and the final episodes of Season 3 remind us of that, Ball State Daily, ‏May 9, 2023 בידור - לראשונה: דמות גאה מוצהרת בסדרה מצויירת של דיסני, באתר פרוגי, ‏2020-08-16 Condé Nast, ‘The Owl House' Made Queer History, and Changed Disney Forever, Them, ‏2022-10-14 (באנגלית אמריקאית) Anthony Gramuglia, Owl House: Why a Conservative Group Wants Disney to Cancel the Show, CBR, ‏2020-02-18 (באנגלית) Nick Venable published, Disney's New Show The Owl House Gets Slammed By One Million Moms Group As 'Evil Content', CinemaBlend, ‏2020-02-17 (באנגלית) 'The Owl House' Is Worse Than 1MM Thought, American Family Association, ‏2020-08-19 (באנגלית) The Owl House S01, Rotten Tomatoes (באנגלית) The Owl House S02, Rotten Tomatoes (באנגלית) 2022 BMI Film, TV & Visual Media Awards, Broadcast Music Inc The TV Team, Presenting the Winners of the 2022 Autostraddle TV Awards!, Autostraddle, ‏2022-09-07 (באנגלית אמריקאית)